**Meidän koulun kasit**

**mukaan Taidetestaajiin!**

**Mikä on Taidetestaajat?**

Taidetestaajat on Suomen historian suurin nuorten kulttuurihanke, joka vie kaikki Suomen kahdeksasluokkalaiset kokemaan ja arvioimaan taidetta. Lukuvuonna 2020–2021 tehdään yksi taidevierailu nuoren omalle lähialueelle.

**Miten hanke toteutetaan?**

Hanketta koordinoi Suomen lastenkulttuurikeskusten liitto, ja sen rahoittavat lukuvuonna 2020–21 Opetus- ja kulttuuriministeriö (OKM), Suomen Kulttuurirahasto sekä Svenska kulturfonden. Hanke maksaa luokkien matkat ja pääsyliput.

Taidetestaajissa mukana olevat taideorganisaatiot on valittu huolella. Taidetestaajien tavoitteena on madaltaa nuorten kynnystä lähteä taiteen pariin ja tarjota heille mahdollisuus arvioida taidetta arviointisovelluksen avulla. Nuorten antamat arviot ovat kaikkien nähtävissä hankkeen nettisivuilla www.taidetestaajat.fi.

Lukuvuodeksi 2020–2021 Taidetestaajiin ilmoittautui lähes joka ikinen Suomen yläkoulu Hangosta Utsjoelle. Vierailujen järjestämisessä huomioidaan mm. saavutettavuus ja esteettömyys.

Jotta kuljetuksiin ja pääsylippujen määrään voidaan tehdä muutoksia maksutta, on mahdollisista osallistumisen esteistä ilmoitettava ajoissa, vähintään 30 vrk ennen matkaa.

**Koulumme kohde**

Koulumme osallistuu lukuvuonna 2020–2021 Taidetestaajat-hankkeeseen.

Vierailukohde: (kohde + ajankohta)

Vierailut ovat opetussuunnitelman mukaisia ja kuuluvat koulumme lukuvuosisuunnitelmaan. Vierailut ovat siis kouluaikaa, joten koulun säännöt ovat voimassa Taidetestaajiin osallistuessa. Oppilaat edustavat kouluamme taidevierailuilla ja muiden 8.-luokkalaisten joukossa, ja uskomme kokemuksen olevan ainutlaatuinen ja antoisa meille kaikille.

Vierailuillaan luokat varmasti kuvaavat muistoja ja materiaalia opiskelun tueksi (valokuvia, videoita). Lisäksi nuorten vierailut kiinnostavat taideorganisaatioita ja mediaa. Varmistattehan, että koulu tietää kuvaamiseen ja kuvien julkaisuun mahdollisesti liittyvistä rajoituksista lapsenne osalta (kuvauslupa). Ottakaa tarvittaessa yhteyttä luokanvalvojaan mahdollisimman pian.

Tiedotamme tarkoista aikatauluista ja vierailun yksityiskohdista lähempänä ennen ensimmäistä vierailua.

Lisätietoja hankkeesta on verkkosivuilla www.taidetestaajat.fi. Taidetestaajien tunnelmia voi seurata myös somessa tunnisteiden #taidetestaajat ja #konsttestarna avulla.

Osallistuttehan tekin Facebookissa, Instagramissa ja Youtubessa!

Facebook: www.facebook.com/taidetestaajat  
Instagram: www.instagram.com/taidetestaajat

Youtube: bit.ly/youtaide

Nuoret itse kertovat mielipiteensä Taidetestaajista videolla: bit.ly/nuorettaidetestaajat

Tubettaja Roni Back esittelee taidetestausta: bit.ly/taideroni